વિશ્વના સૌથી ઊંચા ગણાતા બુર્જ ખલિફા એપાર્ટમેન્ટ્સની લાઇફસ્ટાઇલ પણ એટલી જ ઊંચી છે. અહીં રહેનારાઓને વીઆઇપી ટ્રીટમેન્ટ આપવામાં આવે છે. અહીં સુરક્ષા વ્યવસ્થા અત્યંત કડક રાખવામાં આવી છે. શાહી સવલતો સાથેના ફર્નિશ્ડ અને અનફર્નિશ્ડ એપાર્ટમેન્ટ ભાડેથી પણ મળે છે. જેનું એક મહિનાનું ભાડું 85,000 દિરહામ એટલે કે અંદાજે રૂપિયા 13,94,527થી શરૂ થાય છે. જ્યારે એક બેડરૂમવાળા સ્ટુડિયો એપાર્ટમેન્ટનું માસિક ભાડું 1,00,000 દિરહામ એટલે કે 16,40,620 રૂપિયા જેટલું થાય છે.